
SALUTO. EL. VARSOVIO 


Samideanoj, akceptu vi 
Korajn salutojn el Varsovi'! 


Akceptu ilin, tra l'tuta mond' 
Disportu ĉien al nia rond'. 


Diru, ke ankaŭ sur pola ter' 
Batas la koroj por sankt-esper', 


Leviĝos fine la ora sun', 


Ke ankaŭ tie, apud Vistul', 
Renkonte brilas amik-okul', 


Kaj etendiĝas fidela man', 
Sonas: „Bonvenu, samidean'!“ 


Kvankam la nokto ĉirkaŭas nin, 
Ni kredas: Tago brilos en fin', 


Kie nur steloj flagretas nun. 


Ektondros laŭte triumfa kant‘; 
Pri fina venko de l'esperant'; 


Do mi nur preĝas: Ho, donu Di', 
Ke ĝin ekaŭdu ankoraŭ mi! 


Antoni. Grabowski 


(„El parnaso de popoloj“). 


JUBILEAJ PENSOJ 


Dudek jaroj pasis post la morto de Doktoro 
Zamenhof. Kvindek jaroj pasis post la apero de 
nia Esperanto. La verko postvivis sian kreinton. 
Jen la unua grava signo pri la vivpovo de nia 
lingvo. 

Eliru sur la straton kaj haltigu dek homojn 
hazarde elektitajn. Aŭ pli ĝuste sen elekto: junu- 
lon kaj maljunulon, laboriston kaj intelektulon, 
ŝoforon aŭ studenton. Demandu ilin, kio estas 
Esperanto. Verŝajne almenaŭ kvin el ili, eble eĉ 
pli, ne diros ke Esperanto estas iuspeca cigaredo, 
sapo aŭ lipruĝigilo, sed mondlingvo. Fakte oni jam 
konstatis, ke multe pli da homoj konas la nomon 
de nia interpopola komprenilo, Esperanto, ol en- 
tute scias ion ajn pri la ideo de artefaritaj lingvoj. 
Eble eĉ ne ĉiuj esperantistoj scias, ke ekzistas 
(aŭ ekzistis) kelkaj centoj da projektoj pri arte- 
faritaj lingvoj. Projektoj, planoj, intencoj, provoj. 
Sed Esperanto, kunmetita el aliaj vivantaj lingvoj, 
sole vivas hodiaŭ. Centmiloj korespondas en ĝi. 
Uzas ĉe vojaĝoj, en komerco, dum kongresoj. Ek- 
konas per ĝi aliajn popolojn. Lernas, interamiki- 
ĝas, amas, ĝojas, ploras, kantas: vivas en ĝi. 

Speco de moderna sporto estas „orientiĝa pro- 
meno“. La partoprenantoj de tiu aranĝo ne kuras 
rekte antaŭen, nek vagas blinde laŭ bontrovo. Ili 
haltas sufiĉe ofte por orientiĝi jen laŭ suno aŭ ste- 
laro, jen laŭ kompaso. Eble nur por ripozi momen- 
ton kaj kolekti novan forton. Rerigardi faritan 
vojon, aŭ mezuri restan parton. Ankaŭ ni, verd- 
stelaj lingvoturistoj, haltu iom ĉe la sojlo de nia 
duonjarcenta jubileo. Kaj demandu kion ni atin- 
gis. 


Ni faru sobran kalkulon. Konstatu, ke ni ne 
atingis ĉion. Povas esti, ke eĉ ne la duonon de de- 
finitiva venko. Sed ne falu en malesperan pesi- 
mismon. Ne asertu, ke ni atingis nenion. Ĉar ni 
efektive povas fieri pri gravaj sukcesoj. En kadro 
de mallonga artikolo estas maleble mencii eĉ nur 
plej gravajn akirojn. Tial ni provu ĵeti memori- 
gan lumon nur sur kelkajn faktojn: 

Dum la mondmilito nia lingvo faris gravajn 
servojn al la Internacia Ruĝa Kruco, kiam 
la Centra Oficejo de la Universala Esperanto- 
Asocio en Ĝenevo peradis leterojn de hejmanoj el 
diversaj landoj al malfeliĉaj militkaptitoj kaj de 
ĉi lastaj al hejmanoj. Kortuŝajn, korskuajn inter- 
ligojn faris nia amlingvo retrovinte amatojn per- 
ditajn, pri kiuj oni eĉ kredis, ke ili estas mortaj. 

Post la milito la popoloj iĝis sentemaj mimo- 
zoj. Ĉiu timis sian najbaron. Neniu volis unue 
etendi sian manon por politika paco. Sed diktis 
ekonomia neceso. Unu post la alia malfermiĝis 
internaciaj foiroj. Kostegis multlingva reklamo. 
Moderna reformemulo raciigas, ŝparas. Aplikas 
Esperanton. Nuntempe apenaŭ oni povas imagi 
modernan foiron, ĉu en Parizo aŭ Lyon, Budape- 
ŝto aŭ Prago, kie oni ne utiligus Esperanton. Espe- 
ranta Turista Komisiono havigis milon da esto- 
naj vizitantoj al stokholma foiro. 

Francoj ŝatas vizitojn de italaj kaj germa- 
naj turistoj. Sed pro komprenebla, senta kaŭzo 
ili ne ŝatas anoncadi en nomitaj lingvoj. Cetere 
angloj, hispanoj samrajte postulus ĉion en sia lin- 
gvo. Kiu povus pagi tiom la diverslingvaj elskri- 
boj por substreki neglekton de pola aŭ norvega 

Memortabulo honore al Antoni Grabowski sur la domo 
ĉe str. Hoza 42. 
„Foto-Prasa“. 


turisto. Jen kolumba solvo: trafikfostoj en 
suda Francujo anoncas „Halton por aŭtobusoj“ 
kaj „Nepermesitan direkton“ — krom franca — 
en Esperanto. Simile la klarigoj en la Norda Sta- 
cio de Parizo. Kaj esperantaj informoj en franca 
horaro de pariza „Metro“ (subtera fervojo). Espe- 
ranto sur telefon-aŭtomatoj kaj ĉe poŝtgiĉetoj en 
turistregno Nederlanda. Esperantaj ŝildoj ĉe cen- 
toj da ĉeĥoslovakaj stacidomoj. El fama Brno dra- 
mo, opereto, tuta opero venas al ni en Esperanto. 
Kaj ni ne plu sidas kiel surdmultuloj aŭdante 
radioprogramon el Estonio, Svedlando aŭ Italio. 
Klariga teksto sur poŝtkartoj kaj poŝtmarkoj de 
Aŭstrio, Brazilo, Hungarujo, Liĥtenŝtajn, Ruslan- 
do estas en Esperanto. Ne propagandistaj esperan- 
tokluboj presis ilin, sed mem la poŝtdirek- 
cioj de respektivaj ŝtatoj. Japanaj scienculoj 
preferas eldoni siajn verkojn en neŭtrala Esperan- 
to, anstataŭ politikporta angla. 

Nun ni vivas en la Jubilea Jaro. Ĉiu samide- 
ano laŭ sia povo devas kontribui al nia granda fe- 
sto.. Per aĉeto kaj lego de nova esperanta libro. 
Per abono al niaj gazetoj. Faru elementan aŭ su- 
peran ekzamenon, se vi sentas kapablon; eĉ instru- 
istan ekzamenon. Enpagu la tutjaran klubkotizon, 


En tiu ĉi domo 
loĝis 
Inĝ. Antoni Grabowski 
senlaca pioniro 
de la ideo de la lingvo internacia 
genia tradukinto 
de „Sinjoro Tadeo“ 
kaj de aliaj ĉefverkoj de pola literaturo en 
Esperanton. 


VI Tutpola Kongreso de Esperantistoj 
Warszawa, 9.VI.1933 j. 


aktive kunhelpu ĉe la kluba programo. Varbu 
novan amikon al Esperanto. Kaj 


PILGRIMU AL POLLANDO 


kie balanciĝis la lulilo kaj kie en trankvilo ripo- 
zas la korpo de nia Majstro. Lia nobla koro, kiu 
ĝis la lasta momento de sia vivo frapis ame-zorge 
por aliaj. 

En mia nova hejmlando sveda estas bela kuti- 
mo, ke fine de aprilo oni forbruligas malnovaĵojn, 
sekajn branĉojn por despli pure akcepti floropor- 
tan, varmovokan majon. Ankaŭ ni, esperantistoj, 
ĵetu nun ĉiujn sentojn de persona malamo, priva- 
ta intereso aŭ ambicio en la grandan festfajron 
de nia Jubilea Kongreso. Kun novaj, refreŝigitaj 
koroj, unuigitaj fortoj komencu novan laborepo- 
kon, kiu alkondukos nin al la definitiva venko de 
nia interpopola amlingvo Esperanto. 

Aŭskultu la vekan vokon de nia laborema 
Le sek 


VENU AL VARSOVIO! 


Tiberio Morariu. 


LASTMINUTA SCIIGO: 


Julio Baghy alvenis Varsovion por gvidi kursojn lau 


Cseh- metodo. Multaj kursaligoj! 

KIE NASKIĜIS LA MAJSTRO 


Ĉu ekzistas urbo, pli konata en la tuta mondo, 
ol Bialystok? 

Certe ne. Ni povas tion diri sen ia-ajn fanfa- 
ronado. 

Neniu mondurbo, neniu ĉefurbo estas konata 
ĉie, en la tuta mondo. La homoj ĝenerale ne havas 
tro precizajn konojn de geografio. Oni ofte era- 
ras pri ŝtataparteneco. Eĉ al gravaj sciencaj orga- 
nizaĵoj iam okazas, ke ili adresas leteron al ia loko 
kaj indikas neĝuste la landon, kio kaŭzas iafoje 
indignon, alifoje nur ridon. 

Sed Bialystok estas konata ĉie, en ĉiuj kvin 
mondpartoj, eĉ en plej etaj lokoj. Ĉie, kien tra- 
penetris la mirinda verko de la modesta Zamenhof. 

Ĉiu Esperantisto legis pri tiu urbo, ĉu en bio- 
grafio de la Majstro, ĉu en lia famekonata letero 
pri la deveno de Esperanto, aŭ en la bela ĉapitro 
„La infano en Bjalistok“ de la bonega verko de 
Edmond Privat „La vivo de Zamenhof“. 

Certe la deziro de ĉiu Esperantisto estas viziti 
tiun urbon, kie naskiĝis la Majstro, kie li pasigis 
siajn unuajn jarojn de la infaneco, kie unuafoje 
aperis al li — eble en ĝenerala kaj nebula formo— 
la ideo pri tio, kio poste fariĝis celo de lia tuta 
vivo. 

Jam multaj gesamideanoj vizitis unuope Bia- 
lystok, kuŝanta sur la granda fervojo Parizo- 
Moskvo. La fervoja krucstacio Bialystok kvazaŭ 
ligas Orienton kun Okcidento. Ankoraŭ unu sim- 
bolo, da kiuj ne mankas en Bialystok. 


Ĉar efektive Bialystok ne estas okaza nasko- 
loko de Zamenhof. Finfine ĉio en la mondo havas 
sian profundan kaŭzon kaj ĉiu historia fakto estas 
sekvo de multaj cirkonstancoj kaj kaŭzoj, kvan- 
kam ofte ŝajnas al ni unuavide, ke tiun fakton 
kaŭzis simpla okazo. 


Zamenhof mem ja rakontas en sia letero al 
Borovko, ke la kunvivado de kvar diversaj nacioj 
en lia naskurbo kaj reciproka malkompreno donis 
al li la unuan puŝon pripensi rimedon por forigi 
la intergentan malamon kaj por ebligi reciprokan 
interkompreniĝon. Jarcentoj pasadis, dum kiuj 
Bialystokanoj sopiris al paca interkompreniĝo, ĝis 
tiu ĝenerala aspiro enkorpiĝis en la juna Ludovi- 
ko, kiu fine donacis al la mondo la genian ilon... 

„Ex Bialystok lux“! La sentema knabo meze 
de siaj gimnaziaj studoj, sekvante la gepatrojn, 
devis transloĝiĝi Varsovion kaj tie Bialystoka se- 
mo ekĝermis. Inter Bialystok kaj la pola ĉefurbo 
juste dividiĝis la gloro. Ambaŭ urboj fariĝis Mekko 
kaj Medino de la Esperantistaro kaj iam certe an- 
kaŭ de la tuta progresema mondo. 

Bialystok estas urbo plena da simboloj. Za- 
menhof naskiĝis en domo ĉe strato, kiu tiam — 
atentu kaj miru! — nomiĝis „Verda“. Nun kom- 
preneble la strato nomiĝas „Zamenhofa“. Sed la 
pramalnova nomo de la strato, uzata de la popolo, 
estis „Buĉista“ (pole: „Jatkowa“). Ĉu do ne estas 


La domo, kie naskiĝis D-ro L. L. Zamenhof. 
Fot. J. Sapiro. 


simbola tiu kronologia ordo de la nomo por la 
strato: lam buĉista, diranta al ĉiu pri sango kaj 
mortigo, poste verda, signanta la esporon pri pli 
bona estonteco, kaj fine — Zamenhofa... 
Belegan simbolon prezentas ankaŭ la blazono 
de Bialystok: ĝi konsistas el du ŝtataj blazonoj: 
Blanka Aglo — la blazono de Polujo, kaj Rajdanto 
— la blazono de Litovujo. Ĉu tiu ur ba blazono 
ne parolas al la ŝtatoj pri paca kunvivado? Du 
ŝtatblazonoj pace kunestas en unu urbblazono. 


Bialystok ne estas mondurbo, kvankam mond- 
konata. Ĝi havas nur 100.000 loĝantojn. Kaj tamen 
ĝi estas fortege ligita kun la tuta mondo. Ĝia indu- 
strio, precipe la teksindustrio, estas tiom entrepren- 
ema kaj vigla, ke bialystokaj drapoj estas ekspor- 
tataj en ĉiujn, eĉ plej malproksimajn lokojn de la 
tera globo. En Hindujo, Ĥinujo, Japanujo, Sirio, 
Afriko, sur la insuloj Kanariaj, en Sumatro kaj 
Nova Zelando — ĉie bialystokaj drapoj estas kona- 
taj kaj ŝatataj. Bialystokaj industriistoj havas di- 
rektan kontakton kun ĉiuj terpartoj. Iliaj produk- 
taĵoj iras ĉien, sur la pakaĵoj estas surskriboj en 
ĉiuj lingvoj, eĉ la plej ekzotikaj. Vera Babela turo 
denove stariĝas en la oficejoj de bialystokaj fabri- 
koj, kie amasiĝas la multlingvaj surskriboj kaj 
presaĵoj. Ankoraŭ unu simbolo: en la Zamenhofa 
urbo — multlingveco akrigita, potencigita ĝis ek- 
stremaj limoj. 

La nunjara JUBILEA KONGRESO DE ES- 
PERANTO en Varsovio prezentas denove la eble- 
con al la Esperantistoj viziti tiun vere interesegan 
por ĉiu Zamenhofadepto urbo. Jam dufoje la Espe- 
rantistoj multnombre are vizitis ĝin. Unuafoje en 
1927 post la Universala Kongreso en Danzig, kiam 
en Bialystok okazis la solenaĵo de malkovro de la 
memortabulo, oferita de la urbestraro, sur la nas- 
kodomo de la Majstro. Duan fojon en 1931 post 
la Universala Kongreso en Krakovo, kiam okazis 
la neforgesebla solenaĵo de la meto de fundamento 
por Zamenhofa Monumento. 


Nr. 5 


Nun la trian fojon Bialystok gastigos la verd- 
stelanojn. Pro nesufiĉa ĝisnuna rezulto de la mon- 
kolektado (post pago de la kostoj de la fundamen- 
to restas nun en la kaso nur ĉ. 3.500 zl.) nunjare 
ankoraŭ ne povos esti starigita la monumento. Sed 
neniu Esperantisto, veninta Bialystokon, bedaŭros 
sian viziton. Li spiros la aeron, kiun spiris la mal- 
granda knabo Ludoviko Zamenhof, li rigardos kun 
korpremo la malgrandan korton, kiu ĉirkaŭas la 
naskodomon de la Majstro, li vidos la etajn ĉam- 
bretojn de la loĝejo de Zamenhofaj gepatroj. Nur 
vidinte tion, li komprenos la geniecon de Zamen- 
hofa spirito. De tiu spirito, por kiu la mondo ne 
enfermiĝis en la malvastaj muroj de la gepatra 
loĝejo, nek en la malgranda, malpura korto. Kvan- 
kam de la fenestro de la malalta domo oni vidas nur 
etan pecon de pli alta domo kontraŭstaranta, kov- 
ranta ĉiun pluan elrigardon, malgranda Ludoviko 
vidis tra ĝi la tutan mondon... 

Venu do ĉiu Esperantisto al tiu pilgrimloko 
por vidi ĝin, ekmediti pri la grandeco de Zamen- 
hofa genio, kaj por sperti miraklon, la miraklon 


LA JUBILEA 


Ĝi ki Paĝo 5 


de ekkompreno plena kaj senresta de la SPIRITA 
TESTAMENTO, POSTLASITA DE LA MAJ- 
STRO AL NI, LIAJ DISĈIPLOJ. 


Jakob Sapiro. 


Marmora memortabulo sur naskodomo de la Majstro 
Fot. J. Sapiro 


PRI LA PROGRAMO KAJ KARAKTERO DE NIA JUBILEA 


LKK de la „Jubilea“ dezirante ekscii opiniojn 
de samideanoj pri la aranĝoj kaj karaktero de la 
Kongreso dissendis specialan enketon. Bedaŭrinde, 
respondis nur 45 samideanoj el 1500! Tamen, la 
respondoj estas interesaj kaj instruaj. Preskaŭ ĉiuj 
respondintoj substrekas, ke la Kongreso ne havu 
turistan karakteron, sed esperantan. Multaj espri- 
mas deziron, ke oni ne okupiĝu pri la organiza 
demando, kiu estu fine solvota per la ambaŭflanka 
paciĝo... Multajn aliajn sugestojn kaj proponojn 
enhavas la respondaro, ofte valorajn, ofte nereali- 
geblajn, sed ĉiujn pristudas kaj pritaksas la LKK. 

Kia, estos do vera programo kaj karaktero 
de nia Universala Kongreso en Varsovio? Antaŭ 
ĉio Esperanta. Interesaj ekskursoj tra Polujo oka- 
zos. ja, post la Kongreso. Dum la Kongreso oni 
dediĉos multan tempon al Zamenhof kaj Lia ver- 
ko: 1) Solenaĵo sur la tombo de Zamenhof, 2) Sole- 
naĵo sur la tombo de Lia disĉiplo A. Grabowski, 
3) Festo de Veteranoj, 4) Enmurigo de memor- 
tabulo en la domon kie mortis Zamenhof, 5) Eks- 
kurso al Bialistoko (urbo eble ne interesa laŭ la 
turista vidpunkto, sed kara al ĉiu esperantisto), 
6) Jubilea Ekspozicio, 7) Esperantaj memorfilmoj. 

Multaj esperantistoj plendas, ke por Labor- 
kunsidoj oni dediĉas ne tro da loko. Nun okazos 
3 Laborkunsidoj. Bedaŭrinde, pro la situacio en 
la Movado okazos aparte kunsidoj de IEL kaj UEA. 
Tial tute apartan karakteron havos la Ferma Kun- 
sido, al kiu oni dediĉis la tutan tagon. Dum ĝi 
niaj Centraj Organizaĵoj, Fakaj Kunsidoj kaj Kon- 
ferencoj prezentos siajn raportojn, decidojn, pro- 
ponojn. Ankaŭ apartaj kongresanoj proponos di- 
versajn rezoluciojn, sugestojn (sen ektuŝo de la 
organiza problemo!). Kaj kiel estis anoncite en 
cirkuleroj de LKK la devizo de la Kongreso 


estas: Esperanto en la lernejojn! Sekve laboraj 
kunsidoj de la fakaj organizaĵoj, specjale TAGE, 
kaj fine la ĝenerala Ferma Kunsido diskutos la 
demandon de enkonduko de Esperanto en la ler- 
nejojn kaj de la relativa Interŝtata Akordo. Do, la 
Kunsido estos esence labora kunsido. 

„Somera Universitato“ sonas tro pompe kaj 
ofte la prelegoj ne estis konformaj al ĝi. Tial oni 
decidis okazigi diversajn interesajn prelegojn, ofte 
kun lumbildoj, ne uzante la titolon „Somera Uni- 
versitato“. Detaloj pri ili troviĝos en la kongresa 
libro aŭ en apartaj komunikoj. 

Kompreneble, ke estos, ankaŭ, multaj distra- 
ĵoj: 1) Teatro dum kiu estos ludata komediaĵo de 
A. Fredro „Consilium Facultatis“ (trad. A. Gra- 
bowski), baleto kaj koncerto, 2) Esperanta Kaba- 
redo, 3) Internacia Balo, 4) Literatura Vespero, 
5) Gvidado tra la urbo, vizito al muzeoj, ekskur- 
soj. Verŝajne estos akcepto ĉe la Urbestraro kaj 
aliaj arangoj. Kompreneble, ke ĉio estos anoncota 
ĝustatempe. 

LKK klopodas, ke la Kongreso estu vere in- 
teresa kaj varia. De Via partopreno dependas la 
sukceso. Tial aliĝu tuj kaj multenombre partopre- 
nu la Jubilean Kongreson en Varsovion. 

E Id. 

En ĉi numero Vi trovos provizoran progra- 
mon de la Jubilea, kiun LKK submetas samtempe 
al Centraj Organizoj kaj Internacia Porkongresa 
Komitato por fina akcepto. El ĝi vi certe vidos, 
ke LKK penas doni al la Jubilea kiel eble plej 
imponan karakteron kaj kontentigi ĉies dezirojn 
laŭpove. Dependas jam nun nur de vi, Estimataj 
Samideanoj, ke Jubilea sukcesu tiel, kiel indas 
por nia granda Movado. 

PROGRAMO DE 


Sabato, 7.8.37 
Kunsido de Internacia Porkongresa Komitato 
kaj LKK 


15 


19 Interkonatiĝa vespero (en ĝardeno). Muziko, 


Dancoj. 
Dimanco, 8.8.37 
9 Diservoj. 
12 Solena Malfermo (Jubilea parolado de prof. 
Bujwid). 
17 Malfermo de la XIV Kongreso de Blindaj 
Esperantistoj. 
19 Malfermo de la Jubilea Ekspozicio. 
20, 30 Festo de Veteranoj. 
Lundo, 9.5.37 
10 Ĉe la tomboj de l'“Majstro kaj Grabowski 
16 Laborkunsidoj de I. E. L. kaj U. E. A. 
20 Teatro: 1) „Consilium Fakultatis“, unuakta 
komediaĵo de Aleksandro Fredro 
(tradukis A. Grabowski). 
. 2) Pola muziko—danco—kanto. 
Mardo, 10.8.37 
Fakaj kunsidoj kaj konferencoj: 
9, 30 TEKA, TAGE — (unua kunsido). 
12 Katolikoj; Bahaa-anoj. 
16 Laborkunsidoj. 
20 Literatura Vespero. 
Merkredo, 11.8.37 
Pilgrimo al Bialystok. 
Ĵaŭdo, 12.837 
Fakaj konferencoj kaj kunsidoj: 


LA JUBILEA 


LA KONGRESO 


9. 30 Lingva Komitato. 


10, 30 Unuiĝo de Esperantaj Virinoj. 

12 Kristana Esperanta Ligo, — Profesiaj Ĵurna- 
listoj. 

16 Internacia Scienca Asocio Esperanta, — Ko- 
operativistoj. 

20 Kabaredo. 


Vendredo, 13.8.37 

Fakaj konferencoj kaj kunsidoj: 
10 TEKA: popularaj prelegoj. 

12 TAGE (dua kunsido). 
16 Laborkunsidoj. 
21 Internacia Balo. 

Sabato, 14.8.37 
10 Ferma Kunsido. 

20 Adiaŭa Vepero en Varsovio. 

Dimanĉo, 15.8.37 

Libervola tago en Varsovio. Ekskursoj. 

Rimarkoj: La Organizantoj de aliaj Fakaj Kun- 
sidoj, ne menciitaj en la supra programo, bonvolu 
tuj anonci Vin por ke ni povu prepari lokon kaj 
rezervi tempon en la programo. 

Ĉiutage okazos grupaj vizitadoj de la urbo, 
ŝipaj promenadoj sur Vistulo, ekskursoj al belega 
reĝa rezidejo „Wilanów“ ktp. 

En la Kongresejo funkcios kino, kiu prezentos 
esper. filmojn. 

Dum la Kongresa Semajno okazos interesaj 
prelegoj pri Polujo kaj pri aliaj temoj (kun lum- 
bildoj). 


PROGRAMO DE TEKA-KONFERENCO 


Dum la Kunsido de TEKA — Komisiono en 
Varsovio, okazinta la 2-an de Junio (ĉeestis Droj 
A. kaj M. Zamenhof, dro Kacprzak, Dro Knappe, 
Droj J. kaj I. Krenicki, Dro Reichert kaj Dro W. 
Robin) estis starigita la programo de la TEKA — 
Konferenco, okazonta la 10 — an de aŭgusto je la 
10 matene en la Salono de „Regna Instituto de 
Higieno“. 

Malfermos la Konferencon la Prezidanto de 
TEKA. Estos elektita Honora Prezidantaro. Salu- 
tos la Kunvenon Reprezentantoj de la Registaro, 
de Medicinaj Societoj, de Redakcioj de medicinaj 
ĵurnaloj alilandaj kaj polaj, — fine Delegitoj de 
TEKA. 

Sekvos sciencaj referaĵoj: de Prof. Dro LU- 
BIENIECKI — Poznan, de Dro JUSTESEN — Da- 
nujo, de Dro THURSZ — Varsovio kaj de Prof. 


Dro HIDEO YAGI — Japanujo. Diskutado pri 
tuŝitaj demandoj. 

Fine oni prezentos deziresprimojn, kiuj en la 
nomo de TEKA — Konferenco estos transdonitaj 
al Estraroj de Internaciaj Medicinaj Kongresoj, al 
Redakcioj de medicinaj ĵurnaloj ktp. 

La ĉeestontoj vizitos la grandan kaj tre inte- 
resan Regnan Instituton de Higieno kaj kune tag- 
manĝos. 

Jen la provizora programo, en kiu eble oka- 
zos ne gravaj ŝanĝoj. De la multnombreco de kura- 
cistaro dependas nun, ĉu la Konferenco sukcesos 
kaj fariĝos fruktoporta manifestacio. Estas kore 
invitataj Dentkuracistoj, Farmaciistoj kaj Samide- 
anoj, apartenantaj al la ISAE (Int. Scienca Asocio 


Esperantista). 
Dro W. Robin. 


EL LA KONGRESA URBO 


En restoracioj, 
kafejoj, magazenoj — postulu esperante parolan- 
tajn kelnerojn aŭ vendistojn, eventuale menuon 
en Esperanto. Helpu al ni propagandi. Montru ke 
Esperanto estas efektive lingvo internacie paro- 
lata. 


Oni manĝas 
en Polujo diverstempe. Plej kutime estas: maten- 
manĝo inter 8—9; tagmanĝo inter la 1415; vesper- 
manĝo inter 19—20. Cetere en subita akcidento de 
grava malsato, Vi povas ion aĉeti ĉu en kongreseja 
bufedo, ĉu en iu ajn baro, aŭtomata bufedo ap 

kafejo. — Precipe ni rekomendas bonegajn var- 
soviajn kukojn, kiuj kostas ĉie po 20 groŝoj. Se 
estos al Vi varmege, prenu glaciaĵojn, en iu el 
glaciajejoj, kiuj estas dislokitaj en la tuta urbo. 


Oni fermas ĉiujn domajn pordegojn 

je la 23. Do se Vi revenos post tiu horo, kaj Vi 
loĝos private, Vi devos premi la sonorilan buto- 
non ĉe la pordego. La pordisto malfermos, kaj Vi 
bonvolu doni al li 10—20 grosojn, depende de Via 
bona volo kaj de Via „malfruiĝo“. Kompreneble 
tio ne koncernas samideanojn, kiuj loĝos en ho- 
teloj aŭ en komunaj logejoj. 


Se Vi deziras diboĉeti, 
Vi facile trovos ĉiuspecajn decajn ejojn por tiu 
celo. De modestaj ĝis plej luksaj. Ankaŭ ekzistas 
dancejoj, kiuj funkcias nur nokte. Samideano: kan- 
to, vino kaj knabino... Vi komprenas min. — Adre- 
sojn serĉu inter la anoncoj en la kongresa libro. 


300 policistoj 
partoprenas kursojn de Morariu. Pruvu al ili, ke 


ne vane ili lernis. Alparolu ilin nur Esperante. Kaj 
ne nur ilin: ĉiujn policistojn por logi ilin al nia 


movado. Ankaŭ kun konduktoroj en tramveturi- 

loj kaj aŭtobusoj parolu nur Esperante. 
Absolute portu insignojn! 

Por montri nian multnombrecon ne forgesu alpin- 

gli la kongresan insignon. (daŭrigota). 


Varsovio. Muzeo de Belartoj. 


Fot. H. Poddebksi. 
(El kolektoj de Pola Trafikministerio — Turisma Fako). 


KOMUNIKOJ DE LKK 


NOVA ADRESO DE LKK. 


LKK havas nun novan belan ejon, kie estos 
ankaŭ akceptejo. Nova adreso de LKK estas, War- 
szawa, I, Al. Jerozolimskie 39/11, telef. 8-87-42. 
Pola poŝtĉekkonto: 29 Universala Jubilea Kongre- 
so de Esperanto, Warszawa, Nr. 23.445 kaj Societe 
Generale des Banques en Pologne. 


KARAVANOJ. 


Liston de la karavanoj bonvolu legi en „La 
Jubilea“ n-roj 1 kaj 2. Pro la 50% fervoja rabato 
sur polaj fervojoj por karavanoj ĉiuj karavanestroj 
estas petataj pripensi eblecojn aliĝi al aliaj kara- 
vanoj por komune profiti de la fervoja rabato sur 
pola teritorio. 


FERVOJA RABATO. 


Ĉiu kongresano ricevos sur polaj fervojoj 33% 
(resp. 50%) rabaton tien kaj reen. Ni klopodas 
pligrandigi la individuan rabaton sur la fervojoj. 
Belga Fervoja Direkcio donos 35% rabaton sur 
belgaj fervojoj kontraŭ speciala legitimilo, eldo- 
nota de D-ro P. Kempeneers, 19 avenue Montjoie, 
Bruxelles. (Por la legitimilo aldonu 2 respondku- 
ponojn). La legitimilo validos de la 15 de julio ĝis 
31 de aŭgusto. Ankaŭ sur belgaj ŝipoj (de Anglujo 
ĝis Belgujo) estos 30% rabato. 

LOĜEJOJ. 

Ni sukcesis ricevi tre malkarajn loĝejojn. Tial 
aliĝu tuj. 

PRELEGOJ. 


Samideanoj povantaj prelegi dum la Kongreso 
estas petataj anonci sin al LKK. Skribu temojn, 
ĉu kun lumbildoj aŭ sen. 


GLUMARKOJ. 


Por 2 respondkuponoj ni sendas 50 kongresajn 
glumarkojn. Uzu la kongresan glumarkon sur ĉiu 
Via korespondaĵo. 


TURISMA SERVO. 


Turisman Servon de la Kongreso prizorgas 
Societo Turisma de Esperantistoj en Polujo kun- 
laborante kun pola vojaĝoficejo „Orbis“. Baldaŭ 
aperos speciala komuniko, kiu estos dissendata 
al ĉiuj vojaĝoficejoj, kongresanoj kaj aliaj sami- 
deanoj. Komuniko enhavos detalojn pri: 1) fer- 
voja rabato, 2) vizoj, 3) hoteloj loĝejoj k. t. p. 


Vizitado de la urbo. Ĉiutage estos organiza- 
taj grupaj promenadoj tra la urbo kaj vizitado de 
interesaj lokoj. Okazos ankaŭ ekskursoj al ĉir- 
kaŭaĵoj de Varsovio per tramoj, aŭtobusoj kaj 
ŝipoj. 

Postkongresaj ekskursoj. Post la Kongreso 
okazos ekskursoj al la plej interesaj urboj de Po- 
lujo (Krakovo, Poznan, Gdynia, Vilno); post la 
vizitado de la urboj ekskursanoj veturos al prok- 
simaj pitoreskaj somerrestadejoj (Zakopane, Hel, 
Druskieniki). Ĉiu povas elekti lokon laŭ sia pla- 
ĉo. La tutan sudan parton de Polujo okupas gran- 
da montaro kun la plej famaj ĉeflokoj Zakopane 
kaj Krynica, konataj ne nur kiel vintraj sport — 
kaj ripozlokoj, sed ankaŭ kiel someraj restadejoj. 
En la nordo estas Balta Maro, ĉe kiu troviĝas la 
plej moderna haveno Gdynia, urbego mirakle 
konstruita dum dek jaroj. En la ĉirkaŭaĵoj de 
Gdynia estas multaj belaj banlokoj. Oriente en 

Polujo troviĝas virgaj arbaregoj kaj lagoj. 

En ĉiuj aferoj kunligitaj kun vizito de Polu- 
jo kaj partopreno en la Universala Kongreso Vi 
povas Vin turni al filioj kaj reprezentantoj de po- 
la vojaĝoficejo „Orbis“. 


LA JUBILEA ` NaS 


MONAFEROJ. 

En Polujo ekzistas mona limigleĝo. Tial en- 
vojaĝante en Polujon oni devas ĉe la pola limo 
registri la posedatan sumon por eviti eventualajn 
malfacilaĵojn forveturonte el la lando. 


EKSTERLANDAJ FILIOJ KAJ AGENTEJOJ DE „ORBIS“ 


Amsterdam, 21;I, Leidschestraat, Poolsch Re- 
is-Inlichtingen-Bureau „Orbis“. Nederlando. 

Anvers, 44, Avenue de Keyser, Voyages Emi- 
le Wirtz Representation „Orbis“. Belgujo. 

Bruxelles, 50, Rue des Colonies, Bureau de 
Voyages „Orbis“. Belgujo. 

Liege, 34, Rue des Dominicains, Agence de 
Voyages „Orbis“. Belgujo. 

Paris IXe, 5, Rue de la Chaussée d'Antin, 
Bureau de Voyages „Orbis“. Francujo. 

Paris XVIIe, 71, Avenue de Villiers, Bureau 
de Voyages „Orbis“ Section d'Emigration. Fran- 
cujo. 

Lille, 30, Rue Faidherbe, Bureau de Voyages 
„Orbis“. Francujo. 

Strasbourg, 6, Quai de Paris, Bureau de Vo- 
yages „Orbis“. Francujo. 

Berlin NW. 1, 143/149, Friedrichstrasse, Pol- 
nisches Reisebüro „Orbis“. Germanujo. 

Beuthen O. S., 4, Tarnowitzerstrasse, Reisebŭ- 
ro „Polbis“. Germanujo. 

Bucuresti, 2, Strada Clémenceau, Lignes Aé- 
riennes „Lot“ Representation Orbis. Rumanujo. 

Budapest V, 2, Vigado ter, Bureau de Voyages 
„Ibusz“ Representation Orbis. Hungarujo. 

London SW. 1, 25, Cockspur Street, Polish 
Travel Office „Orbis“. Anglujo. 

New York, 38, Pearl Street, „Orbis“ Polish 
Travel Bureau-Inc. Usono. 

Praha I, Na Prikope 13, Bureau de Voyages 
„Cedok“ Représentation Orbis. Ĉeĥoslovakujo. 

Riga, 23/25, Smilsu iela, Polu Celojumu Bi- 
rojs Del. P. B. P. Orbis. Latvujo. 

Tel-Aviv, Montefiore 32 P. O. B. 3032, Bure- 
au de Voyages „Orbis“. Palestino. 

Wien I, 41, Kärtnerstrasse, Reisebüro „Or- 
þis“. Austrujo. 


American Express Company London SW. 1, 
Haymarket 25. Anglujo. 

American Express Company Paris IXe, 11 
Rue Scribe. Francujo. 

A/S. Eesti Reisibüroo Tallinn, Kinga t. 3. — 
Postfach 78. Estonio. 

„Intourist“ Moskvo por koresp. Pl. Swerdlo- 
wa 4, Moskvo por vojaĝ. Gorkowa 11 — Ho- 
tel National. U. S. sp 

„Olympos“ Office de Tourisme et de Voyages 
Athenes, 1 Place de la Constitution. Grekujo. 

Amerop Travel Service Berlin W. 9, Leipzi- 
ger Platz. Germanujo. 


„Celtrans“ Reise — und Transportburo der 
Lettischen Staatsbahnen Riga, Aspazijas bulv. 4. 
Latvujo. 

Central European Express Company Paris 
IXe, Rue Godot de Mauroy, 1. Francujo. 

Exprinter Société Anonyme Paris Ier, Ave- 
nue de l'Opĉra 26. Francujo. 


Hermes Travel Office Athenes, 4, 
Stade. Grekujo. 

International Travel Office Athenes, 10, Rue 
du Stade. Grekujo. 

Japanese Government Railways Tokio. Ja- 
panujo. 

Reisebüro Knyper, van Dam, Smeer Rotter- 
dam, van Vollenhovenstraat 25. Nederlando. 

„Mitropa“ Mitteleuropiische Schlafwagen— 
u. Speisewagen — A. G. Amsterdam, Leidsche- 
stratt 106—108. Nederlando. 

„Mitropa“ Mitteleuropaische Schlafwagen — 
u. Speisewagen — A. G. Berlin NW. 7, Univer- 
sitatsstrasse 2—3. Germanujo. 

William H. Muller London EC. 3, Lower Tha- 
mes Street. Anglujo. 


Rue du 


Pro manko de la loko ni devas prokrasti presigon de la nomoj de kongresanoj. Ĝis nun 
aliĝis pli ol 500 samideanoj el 26 landoj. 


AEROPLANE. PIEDE AŬ PER VAGONAR: 


VARSOVION ALVENU EN ĈI TIU JAR! 


„La Jubilea“ estas senpaga por ĉiu Kongresano! Abonpago por 8 numeroj estas 3 zł. 50 gr. 


Poŝtĉekkonto: Warszawa, P. K. O. 23445, 


Adreso: Chmielna 26/8. 


Wydawca: Komitet Organizacyjny : 29 Jubileuszowego Kongresu Esperantystów. 
Redaktor odpow.: Aleksander Hartman. 
Drukarnia „SILA“, Warszawa, Marszałkowska 71, tel. 8-34-48. 


